כראמל (סדרת טלוויזיה)

**כראמל** היא סדרת טלוויזיה לילדים ונוער המבוססת על סדרת הספרים המצליחה של מאירה ברנע-גולדברג, "כראמל". הסדרה שודרה לראשונה ב-2 בינואר 2022 בערוץ כאן חינוכית. ב-10 ביולי 2025 הוכרז שתהיינה חמש עונות לסדרה (כלומר שהעונה החמישית תהיה העונה האחרונה בסדרה).

הסדרה מבוססת על עשרת הספרים המצליחים של הסופרת מאירה ברנע-גולדברג הנושאים את אותו השם, כאשר רק העונה הראשונה של הסדרה מבוססת על הספר בדיוק כאותו אחד, ומהעונה השנייה החלו שינויים קטנים מאוד לגבי הספרים, אך בעונה הרביעית צוות ההפקה יחד עם מאירה ברנע-גולדברג החליטו לעזוב את הספרים ולפתח עלילה חדשה ומקורית. בעונה החמישית והאחרונה הקו ימשיך לאותו הדבר.

העונה הראשונה של הסדרה כללה 21 פרקים; 20 פרקי עלילה ועוד פרק ספיישל אחד. העונה עלתה לשידור ב-2 בינואר 2022 וירדה משידור ב-3 בפברואר של אותה השנה. העונה השנייה שכללה גם היא 20 פרקים עלתה לשידור ב-5 בפברואר 2023, וירדה ב-8 במרץ של אותה השנה. העונה השלישית כללה 20 פרקים גם היא, והייתה בשידור מ-18 בפברואר 2024 עד 20 במרץ של אותה השנה. העונה הרביעית כללה 20 פרקים והייתה בשידור מ-9 בפברואר 2025 עד 12 במרץ של אותה השנה.

צילומי העונה החמישית והאחרונה של הסדרה החלו ביולי 2025. לאחר מכן הוכרז כי העונה תהיה העונה האחרונה. הפרק הראשון שודר בהקרנה מוקדמת בפסטיבל לסרטי ילדים וילדות 2025. הפרק הראשון של העונה עלה ב-22 בפברואר 2026, ושני הפרקים האחרונים בסדרה הוקרנו בבתי הקולנוע ברחבי הארץ במהלך 26 עד 28 במרץ 2026.
## סקירת הסדרה

## עלילה
עלילת הסדרה מבוססת על סדרת הספרים "כראמל" של הסופרת מאירה ברנע-גולדברג.

### עונה 1

העונה הראשונה נפתחת בהגעתם של שלושת האחים, רובי, אל-אל וגול, לטירת ג'רום. הם מקבלים בירושה טבעות מיוחדות, כאשר כל טבעת הופכת את בעליה לבעלים את אחד מנכסיו של ארתור ג'רום: הטירה, המפעל והחתול המסתורי שלו, כראמל.

בעונה הראשונה הילדים פוגשים בטירה את ספ, צ'אנג, הלנה בלום, גברת מימי בלום, סופי, בטי, פליקס ואת החתול כראמל. העלילה מתמקדת בניסיון של גברת בלום, מנהלת משק הבית של הטירה, ובתה הלנה, להשיג את הטבעות של הילדים. בעונה זו אנו פוגשים את ג'יין, בת דודתה של הלנה ואחייניתה של גברת בלום, שברחה מבית היתומים ועברה לגור בטירה.

### עונה 2

ויש, אחיינה של מילה, מתארח בטירת ג'רום. עקב אי הצלחתו של אביו, אלכסנדר, להגיע לטירה, ויש נשאר בה עד להגעתו. בינתיים, אודיל, בתו של שודד ים מפורסם, ממשיכה במשימתה להשיג את כראמל בעזרתה של גברת בלום. הודות ליכולותיו השכליות יוצאות הדופן, ויש מצטרף במהרה לכיתת הבוגרים יחד עם ג'יין ורובי. כראמל מגלה את יכולתו לחזור אחורה בזמן. על מנת לקדם את התוכנית, אודיל וגברת בלום מגייסות את סיסיליה טולין. אודיל מתחזה לנגנית בשם קורנליה דה-לורנצו, מתגוררת במרתף הטירה ומלמדת לכאורה את אל-אל לנגן בנבל. לאחר תקופה ממושכת, במהלכה מצליחה אודיל לסלק את פרנקו, השומר הנוקשה, היא מבינה כי ויש חשוב יותר מכראמל ומחליטה להתמקד בו. בעת שהותו ביער, רובי פוגש אדם מסתורי בשם הקטור, אשר מתברר כי הוא דודו. הקטור חושף בפניו את קיומה של טבעת השכחה ואת הקשר המשפחתי ביניהם. ג'יין מגלה שאמה הייתה שחקנית תיאטרון בעברה ומחליטה להיות שחקנית.

### עונה 3

עלילת עונה זו מתמקדת בפרופסור דה ויל שגר ביער הסמוך ואימץ את ביאטריס. דה ויל שכפל את ביאטריס, וביאטריס המשוכפלת עוזרת לו במזימתו. כחלק מהמזימה, מפרידה ביאטריס בין אל-אל לבין הלנה.

בבית הספר, מחליט אל-אל להקים עיתון שנקרא "חדשות בית הספר", יחד עם חברו, מארק. לבית הספר מגיע תלמיד חדש, מקסימיליאן דומינגו, שחקן קולנוע מפורסם. ג'יין מנסה להיבחר למועצת התלמידים של בית הספר ומתחרה מול טד. גברת בלום עובדת בבית הספר כמבשלת תחת השם אזמרלדה; בגלל טבעת השיכחה איש אינו זוכר אותה. במהלך העונה מנסה גברת בלום למצוא את דרכה חזרה אל הטירה, וצ'אנג מתאהב בה.

בטירה מתגלה רוח רפאים בשם גובו, והיא אוהבת לעשות תעלולים ומתיחות. ספ ומילה מתארסים ומתכוננים לחתונה.

במבחן הארצי הגדול בבית הספר, ויש מחליף את המבחן שלו עם גול; כולם חושבים שגול נהפך לגאון, והוא מתקבל לחידון הידע של בית הספר. כדי לעזור לפרופסור בתוכניתו לחטוף את כראמל, נותנת גברת בלום לגול את התשובות לחידון הידע, במטרה שיזכה בפרס שהוא ביקור בטירה של פרופסור דה ויל, יחד עם משפחתו. רובי וכראמל מתחילים לחשוד באזמרלדה (גברת בלום), והם מנסים לגרום לה להוריד את הכפפות כדי לבדוק אם היא עונדת את טבעת השכחה. התוכנית של דה ויל נתקלת בבעיה, כאשר מילה לא מאשרת לילדים לבקר את פרופסור דה ויל. הפרופסור נעזר בגברת בלום כדי לשכפל את מילה, על מנת שמילה המשוכפלת תאשר לילדים לבקרו ביחד עם החתול. מטרתו היא ללכוד ולשאוב את כראמל.

### עונה 4

בתחילת העונה מתגלה שספ ומילה הפכו להיות הורים לילד בשם אוליבר, הנקרא על שמו של הילד מבית היתומים של ג'יין. ג'יין מחליטה להתעסק בקסמים, ופליקס מביא לה ספר מיוחד שמצא בטירה על קסמים. אל-אל מחליט להיות עיתונאי מפורסם, והוא מנסה לכתוב מאמרים.

רובי מבחין בפתק עם הזמנה למשפחת ג'רום לבקר בבית הקיץ בסאנידייל. רובי, מילה וספ נוסעים לבית הקיץ בלי אל-אל והלנה, שנשארים בטירה. הם פוגשים באטלס – אב הבית של בית הקיץ – שמציג להם גם את אמיליה, שעובדת במקום.

ויש, שירש את כראמל בסוף עונה 3, גר עם אביו אלכסנדר בביתו. בבית יש חדר חקירות, שבו חוקר אלכסנדר פשעים. ויש משתלט מוצא שם את תיק החקירה של השודדת ברטה, ואלכסנדר אומר שהיא השודדת הכי מפורסמת בעולם ושאין לויש למצוא אותה. ויש מגלה שסאנידייל הוא המקום האחרון בו נראתה ברטה, והוא מצטרף לחבריו בבית הקיץ יחד עם כראמל.

בפלאשבק, ארתור ג'רום, קונפוציוס וויגו יד הברזל, כשהיו קטנים, מוצאים יהלום, ולאחר שארתור קורא שהיהלום הזה מסוכן הוא רוצה להיפטר ממנו על אף התנגדותו של ויגו. בסופו של דבר, כוחו של היהלום לא מתבטל, וארתור מעביר מסר לשושלת דמו (אל-אל, גול ורובי) שבליקוי החמה הבא, שיתרחש 50 שנה מהעברת המסר, עליהם לזמן את היהלום ולבטל את כוחו באמצעות המשפט "**הלוואי שתחדל לנצח**".

### עונה 5

רובי חולם חלום מוזר שבו כראמל כלוא. ג'יין נכנסת לחלום שלו ומגלה כי כראמל וגברת בלום נסעו לעיירה בשם בלאקסוויל, ושם הם נמצאים. לאחר מכן רובי ופרנקו נסעו לבלאקסוויל במטרה למצוא את כראמל, אך התגלה שאיחרו את המועד. במקביל, מתגלה כי גברת בלום וכראמל נמצאים בקרקס של אדם בשם לורנצו.

רובי מקבל טלפון ממישהו שאומר לו שבעקבות המודעה שתלה מצא חתול מדבר. רובי מגיע לראותו ופוגש את דולי, חתולת רחוב שחורה ומדברת. לאחר שדולי רואה את החברות של רובי וכראמל, היא מגלה לרובי שהוא "האחד" של כראמל - הבעלים שאיתו החתול הכי חזק. בנוסף מתגלה כי כמו שיש את הבעלים שאיתו הכי חזק, יש את הבעלים שאיתו הוא הכי חלש - ואם לא יספיקו להצילו, יגיע כראמל לסוף חייו.

מתגלה גם כי ישנו עולם הפוך ונכנסים אליו דרך תמונה. גול מהעולם ההפוך יוצא מהתמונה ומנסה לשכנע את ג'יין שתעזור לו לעצור את השליטה, שמתגלה כי היא ג'יין ההפוכה. לאחר שגול נכנס לעולם ההפוך התגלה בפניו שהדרך היחידה לעצור את השליטה היא להצמיד את ספר הקסמים של ג'יין מהעולם האמיתי לספר הקסמים של ג'יין ההפוכה ולומר את הלחש "**מאגיה פיניטו**".

אודיל וסיסיליה מחפשות דרך כיצד לנקום במשפחת ג'רום. הן פונות לאמלי, אחותה של סיסיליה שעובדת בבית המשפט המקומי. אמלי מפעילה את קשריה לאחר ביקור בביתם, בית המשפט קבע שמילה אינה כשירה להיות אמא. והילדים נלקחים ממנה והולכים אל המוסד לנערים אותו מנהלת סיסיליה.

לאחר מכן, הילדים מנסים להסתדר במוסד, בעוד פרסי, ״הבריון״ של המוסד לא מקל עליהם כפי שצריך. במקביל, לאחר שפרנקו מבקש מהלנה לזרוק את הציור לאחר שהשמיד אותו, הלנה לא מקשבת אליו ונכנסת לעולם ההפוך שוב מספר פעמים במטרה לפגוש את אמה, שבעולם זה נהפכת בעלת טוב ורצון פנימי.

בפרקים האחרונים של הסדרה, המתמקדים בעיקר במשפט, סיסיליה ואמילי נוגדות את כל האמצעים הדרושים כדי שסיסיליה תצליח בתוכניתה לאמץ את הילדים לאחר שבית המשפט יקבע שמילה לא כשירה להיות אמא על כך שזה שקר, וכך תוכל לקבל את כראמל השייך לרובי, בית החרושת למכוניות השייך לגול, ולבסוף טירת ג'רום השייכת לאל–אל.

במשפט עצמו, אשר מתחיל בפרק השבעה–עשר, נשלחים עדים רבים להעיד בבית המשפט. העד הכי מבוקש היה אטלס, אחד מהאטנגוניסטים של העונה הקודמת, אשר להפתעתם מספר דברים שלא כשירים נגד מילה וספ, שמנסה להיות עורך דין המשפט בביקוש טוב. לאחר מכן, מבינות סיסיליה ואמילי שהיחידה שיכולה לעזור להם במצב זה היא גברת בלום, שמסוגלת להעיד את כל הדברים הרעים על המשפחה ועל מילה בפרט, אך לאחר שגברת בלום מסכימה היא מבקרת בטירה, מוצאת את הציור, מגיעה לעולם ההפוך ורואה את הלנה צוהלת עם אמה מהעולם ההפוך.

לאחר שמגלה שגברת בלום עומדת להעיד במשפט, הלנה מגיעה למרתף הנטוש שבו מתגוררת גברת בלום, במטרה לשכנע אותה לא להעיד נגד המשפחה. לאחר שגברת בלום שומעת זאת, היא נהפכת עצבה כשרצתה לפגוש את הלנה במטרה להתגורר יחד איתה, אך כשהלנה מדברת על משפחת ג'רום זה נגד את גברת בלום, מה שגרם לה לרצות להעיד נגד מילה במשפט ולהרוס את המשפחה אחת ולתמיד.

שני פרקי סיום הסדרה מתפקדים על המשפט בלבד, בעוד שעות ספורות לפני המשפט, הלנה פוגשת את אמה בעולם ההפוך ומבקשת ממנה להתחזות לגברת בלום של העולם הרגיל ולהעיד לטובת מילה במשפט, בעוד פרנקו יעקב את בלום המקורית בזמן זה. לאחר שכנועים רבים היא מסכימה, אך כאשר מגיעה לעולם הרגיל וצ'אנג מביט בה, מה שגורם לו לכלוא אותה. המשפט מתחיל, ובלום המקורית מתעקבת עקב פרנקו בעוד בלום ההפוכה מתעקבת עקב צ'אנג.

בלום המקורית מביטה בכלי היכולים להשתיק את פרנקו ובכך היא תברח, אך לאחר שמביטה בורד אותו נתן לה הרקולס בדייט המאולתר של השניים, היא מבינה את הטוב שבה, אומרת זאת לפרנקו ולאחר שהוא מאמין לה היא מרשה לו ללכת, בזמן שבלום ההפוכה משתחררת מצ'אנג והשניים רצות למשפט, שכעת החל.

למשפט נכנסת בפתאומיות גברת בלום האמיתית, אשר אף אחד לא יודע על כך, ולאחר שהיא מעידה דברים טובים לגבי המשפחה, המשפחה בטוחה שזאת גברת בלום ההפוכה, אך לאחר וידוי של בלום מתגלה מול כל המשפחה שזאת בלום הרגילה, ולאחר שהיא חושפת בפני הלנה שהיא נהפכת לטובה, גברת בלום ההפוכה נכנסת ומביטה בשניים, וחוזרת לציור בתקווה שהכל ממשיך להיות טוב אצל המשפחה.

הסדרה נגמרת בכך שכל המשפחה מצלמת את התמונה המשפחתית אותה מילה תקוותה לצלם בפרק הראשון של העונה, ובלום חוזרת למשפחה ונהפכת טובה, בעוד בזוגיות פוריה עם הרקולס. סצנה זו גם מוסיפה בפעם הראשונה בסדרה את אוליבר, התינוק של מילה וספ, אשר הוזכר לראשונה בעונה הרביעית. הצלמת מתגלה בתור מאירה ברנע-גולדברג, יוצרת הסדרה וסופרת כל הספרים, אשר כאשר מילה שואלת אותה אם היא צריכה הצגת הדמויות, היא משיבה לה בכך ש״היא חושבת שהיא יודעת מי אלו״. בזמן התמונה נראים כראמל ודולי, אשר נהפכים לזוג, וסצנה לאחר מכן מתגלה כי יש להם שלושה גורים מהזוגיות הפוריה.

הסצנה האחרונה של הסדרה מביטה בגברת בלום בצעירותה, אשר מחזיקה את סלסלה שבתוכה כראמל, ומיד לאחר מכן מוספת הכתובית של הסדרה אשר נגמרת בכל עונה, אשר נכתבת כ״המשך יבוא״. זאת הפתיחה לסרט הקולנוע באורך המלא, אשר רועי שגב, התסריטאי הראשי של הסדרה, חשף כי כיום היא נמצאת בפיתוח. ככל הנראה הסרט יתמקד בגברת בלום בצעירותה.

## דמויות
### דמויות ראשיות
* **כראמל** (הפעלה: גוני פז, דיבוב: אמיר קריאף) – החתול שרובי ירש – יכול לעשות הרבה דברים שחתולים רגילים אינם יכולים לעשות כגון: לדבר, להפנט, להפוך אבנים לזהב, לשנות צורה, להחזיר את הזמן לאחור ועוד. בן 310. המספר של העלילה. בסוף העונה השלישית הפך לחתול של ויש ועזב ביחד איתו את הטירה. בסוף עונה 4 הופך לחתול של גברת בלום כגמול על כך שהצילה את ויש וצ'אנג. חוזר לרובי באמצע עונה החמישית.
* **רובי (רוברט) ג'רום** (יונתן בר אור) – גיבור הסדרה. האחיין של ארתור ג'רום ושל הקטור ג'רום והאח הקטן למשפחת ג'רום. ילד סקרן וחולמני. בחר בטבעת הכחולה ובכך ירש את כראמל (החתול). בעונה השלישית מתחיל להשתמש במכונת הכתיבה של ארתור ג'רום כדי לכתוב ספרי מתח והרפתקאות. בסוף העונה השלישית מוריש את כראמל לוויש וכותב ספר על כראמל. החבר הכי טוב של ויש וג'יין. נאלץ לעזוב את טירת ג'רום יחד עם אחיו גול ורובי לאחר מזימה של אודיל.
* **אל-אל (אליוט) ג'רום** (עומרי לקס) – האחיין של ארתור ג'רום ושל הקטור ג'רום והאח הבכור למשפחת ג'רום. בחר בטבעת האדומה וכך יורש את הטירה של ארתור ג'רום. אוהב מאוד להתגנדר ובמיוחד לסדר את השיער שלו. בעונה השלישית מנהל עיתון בית ספרי. במהלך הסדרה נרקמת זוגיות בינו לבין הלנה. נאלץ לעזוב את טירת ג'רום יחד עם גול ורובי לאחר מזימה של אודיל.
* **גול (גבריאל) ג'רום** (ליר עיסא) – האח האמצעי למשפחת ג'רום. בחר בטבעת הירוקה וכך יורש את מפעל יצור המכוניות של משפחת ג'רום. לא חכם ביותר אך עילוי בסריגה. בסוף העונה ה-2 - הופך לבן זוגה של ברברה. למרות זאת לפעמים נדמה שיש להם יחסי אהבה – שנאה אחד כלפי השנייה. נאלץ לעזוב את טירת ג'רום יחד עם אל - אל ורובי לאחר מזימה של אודיל.
* **הלנה בלום** (מאי קורץ) – בתה היפה של גברת בלום, אחייניתה של מרגרט ובת דודתה של ג'יין. בעונה הראשונה עוזרת לאמה בתוכניתה המרושעת עד שבסופו של דבר היא מתחרטת. בת זוגו של אל-אל. בעלת מגוון רחב של שמלות. לאחר שאימה עוזבת את הטירה בסוף העונה הראשונה, היא נשארת לגור בטירה ביחד עם מילה, ספ, ג'יין ושלושת הבנים. מרגישה מעט דחויה לפעמים עקב זהות אימה.
* **ג'יין בלום** (ליאן בן ישי) – ילדה שברחה מבית היתומים באמצע העונה הראשונה. בתה של מרגרט, אחייניתה של גברת בלום ובת דודתה של הלנה. בעונה השנייה היא מנסה את מזלה בתחום המשחק לאחר שהיא גילתה שאמה הייתה שחקנית תיאטרון בעברה. בעונה הרביעית היא מתחילה ללמוד קסמים. החברה הכי טובה של ויש ורובי.
* **ויש סמית** (נבו קמינקא; עונות 2-4, יונתן הורן; עונות 4-5) – בנו היחיד של אלכסנדר והאחיין של מילה שמתארח בטירה (באופן זמני) במהלך כל העונות ה-2 וה-3. ילד גאון שאומר את כל מה שעולה על דעתו. אוכל רק פסטה עם מלח. בעונה 3 קופץ כיתה לכיתה של גול. החברים הכי טובים שלו הם ג'יין, רובי וכראמל. בסוף העונה השלישית עוזב את הטירה עם אביו ויורש מרובי את כראמל כדי שלא יהיה לבד. בעונה הרביעית ג'יין מטילה עליו בטעות כישוף שמחליף את פניו ובסוף העונה כראמל מבקש ממנו שימסור את הטבעת שלו אל גברת בלום, מה שגורם לחיבור בינו לבין רובי. עם זאת, בפרק השלישי בעונה החמישית נוסע חזרה לאביו, וחוזר לאחר מכן לעזור לכראמל במשימה להשיב את דולי.

### עובדי הטירה
* **מילה סמית-גרהם** (אפרת בוימולד; בצעירותה - מעיין אייזברג) – אמם המאמצת של אל-אל, גול, רובי וג'יין. אחותו הקטנה של אלכסנדר, דודתו של ויש, אשתו של ספ ואמו של אוליבר. בתור ילדה היא הייתה יתומה שארתור ג'רום אימץ, והיא עברה לגור בטירה, לאחר שבגרה אימצה את שלושת הבנים.
* **ספ גרהם** (יובל סגל) – חבר ילדותה של מילה שגם הופך לבעלה. משמש כאיש תחזוקה בטירה וכנהג של הילדים לבית הספר. בעונה השלישית הופך למנהל בית הספר (הזמני) של הילדים. אוהב לצלם תמונות במצלמתו שקיבל בילדותו מארתור ג'רום ולספר בדיחות שלא מצחיקות אף אחד מלבד את עצמו. נהפך לאבא לאוליבר בעונה 4.
* **ג'ון/צ'אנג פאו לי צ'ונג קווה קי** (אודי גוטשלק) – טבח הטירה. במהלך העונה הראשונה מתחזה לטבח סיני אך בסוף העונה חושף ששמו האמיתי הוא ג'ון ושהוא בכלל לא סיני. בתחילת העונה השנייה משתמש בגלובוס המדינות של ארתור ג'רום על מנת להפוך **באמת** לסיני בשם צ'אנג. בעונה השלישית היה מאוהב ב"אזמרלדה" (גברת בלום) שקרא לה 'גבלת מבשלת'.
* **פרנקו אליזבת דונטלו** (יואב דונט; עונות 2-הווה) – חבר ותיק של ספ, השומר החדש של טירת ג'רום. יש לו הרבה סיפורי גבורה על עברו ומכל סיפור כזה יש גם צלקת שנותרה לו ממנה. לאחר מכן הופך למורה בבית הספר (בהמלצתו של ספ כמנהל) ומלמד שפת גוף. מלמד את מקסימיליאן שפת גוף בשיעורים פרטיים. בעונה הרביעית נהרג על ידי ויגו וחוזר לחיים בזכות ג'יין. נוהג לומר "חד וחלק".
* **בטי** (מיכל קורמן; עונות 1-3) – עובדת בטירת ג'רום יחד עם סופי ופליקס.
* **סופי** (ורד אבידן; עונות 1-3) – עובדת בטירת ג'רום יחד עם בטי ופליקס.
* **פליקס** (יונתן אבינועם) – עובד בטירת ג'רום יחד עם בטי וסופי. ידוע בתור מעצב שיער.

### נבלים
* **גברת מימי בלום/אזמרלדה/אלפונסינה** (לירית בלבן) – מנהלת משק הבית (לשעבר) של הטירה, אמה של הלנה, אחותה הגדולה של מרגרט ודודתה של ג'יין. מנסה להשיג את הטבעות מהאחים כדי לקבל מהם את הירושה במשך שתי העונות הראשונות. בסוף העונה ה-2 היא מקבלת מרובי את טבעת השכחה ונשכחת על ידי כולם, ובעונה השלישית מתחילה לעבוד בבית הספר כמבשלת ומשנה את שמה לאזמרלדה. לאחר מכן חוזרת לעבוד בטירה בתור מנהלת משק הבית. בסוף העונה השלישית היא מאבדת את טבעת השכחה. ידועה בעודה אומרת פעמים רבות את המשפט: "**מה זה השטויות האלה?**". אוהבת מאוד את ויש, בעונות 1 ו-3 היא הייתה נבלית אך בעונות 2, 4 ו-5 היא נחשבת לאנטי-גיבורה. בעונה 5 היא גרה ועובדת בקרקס של לורנצו יחד עם כראמל ולאחר מכן עם דולי.
* **סיסיליה טולין** (ענת מגן-שבו) – המנהלת לשעבר המרשעת של בית היתומים בו גרה ג'יין לפני בריחתה. שונאת ילדים ומאוד אוהבת כסף, זהב ותכשיטים. אחותה למחצה של אמלי.
* **אודיל/קורנליה דה לורנצו** (עמית יגור; עונות 2-5) – ביתו המרושעת של שודד הים ויגו יד הברזל. התחזתה לקורנליה דה לורנצו, נגנית נבל מפורסמת מהתזמורת הספרדית של ספרד כדי לחטוף את כראמל, אך בסוף היא חוטפת את ויש ומבקשת עליו כופר. בעונה 5 מנסה לקחת את הילדים ממילה.
* **הרוזן פרדיננד/פרופסור דה ויל** (מולי שולמן; עונה 3, אורח בעונה 5) – מדען וממציא פסיכופת שתכנן לחטוף את כראמל כדי לשאוב את חייו הארוכים במטרה לחיות לנצח. בעבר היה הבעלים של טירת ג'רום והאדון של גובו. עד שהוא החל להסתובב בעולם בכדי להאריך את חייו. לצורך המזימה, הוא נעזר בדמויות משובטות מהדנ"א של ביאטריס ושל מילה, במשרתו הנאמן אלפרד ובהמשך גם בגברת בלום. אימץ את ביאטריס (האמיתית) לפני שנים רבות. חוזר בעונה 5 לעזור למשפחת ג'רום במשפט להחזרת האחים.
* **אלפרד** (ניר רון; עונה 3) – עוזרו של פרופסור דה ויל אשר משגיח על ביאטריס (הרעה) במשימתה. תמים ומבוהל מהפרופסור.
* **ביאטריס הרעה** (דריה רוזן; עונות 2-3) – ילדה מהכיתה של גול. עוזרת לפרופסור דה ויל בתוכניתו. שובטה מהדנ"א של ביאטריס האמיתית שאומצה על ידי הפרופסור ולא הסכימה לעזור לו בתוכניתו המרושעת. לבסוף הושמדה על ידי ביאטריס האמיתית בעזרת מראה (בדומה למה שקרה קודם לכן למילה הרעה).
* **מילה הרעה** (אפרת בוימולד; עונה 3) – השכפול של מילה. שובטה מהדנ"א של מילה האמיתית לאחר שגברת בלום הביאה לפרופסור שערה של מילה האמיתית. אישה רעה שלא אכפת לה מאף אחד מלבד היא עצמה. עוזרת לפרופסור דה ויל בתוכניתו המרושעת. לבסוף הושמדה על ידי הפרופסור בעזרת מראה.
* **ויגו יד הברזל/וינסנט** (אלון נוימן/עידן ריסלינג; עונה 4; מוזכר בעונות 2-3 ובקטע קצר בפרק האחרון של עונה 1) – שודד ים אימתני ואביה של אודיל. נעזר בגברת בלום כדי למצוא ספר קסום. בילדותו היה ילד שנרדף בידי בריונים, ומצא יהלום שמגשים משאלות ביחד עם ארטי, שהוא ארתור ג'רום. באמצע העונה הרביעית ג'יין מעלימה אותו באמצעות היהלום, אך מחזירה אותו מאוחר יותר בעזרת קסם. לבסוף הושמד לאחר שביקש את כוחותיו של היהלום אך הפך ליהלום חסר הכוח לאחר שהאחים לבית ג'רום אחזו בו ואמרו: "**הלוואי שתחדל לנצח**".
* **רינגו** (אורי יניב; עונה 4) – עוזרו של ויגו, יכול להפוך ללטאה. לאחר שג'יין מבקשת משאלה מהיהלום שוויגו יעלם, רינגו משתלט על ספינתו. אך כשוויגו חוזר, רינגו הופך את עצמו ללטאה ובורח על נפשו.
* **ברונו/ברטה/אטלס** (אורי אוריין; עונה 4, אורח בעונה 5) – התחזה לאב הבית של בית הקיץ בסאנידייל. גנב בינלאומי המוכר בכינוי "ברטה". חוזר בעונה 5 להעיד נגד משפחת ג'רום במשפט להחזרת האחים.
* **לורנצו** (רועי מליח רשף; עונה 5) – המנהל האכזרי של הקרקס. אוהב מאוד כסף ורוצה להיות עשיר.
* **אמלי טולין** (ענבר דנון; עונה 5) – אחותה למחצה של סיסיליה טולין. נכלולית, עובדת בבית המשפט ומדברת במבטא צרפתי.
* **איוון** (אסף דגני; עונה 5) – המעביד המרושע של המוסד לנערים אליו מגיעים שלושת האחים לבית ג'רום.

### דמויות מהעולם ההפוך
* **ג'יין השליטה** (ליאן בן ישי; עונה 5) – הגרסה ההפוכה של ג'יין. השליטה של העולם ההפוך. רוצה את ספר הקסמים של ג'יין כדי להיות הקוסמת החזקה ביותר בעולם. באמצע העונה כוחה נשאב ממנה והיא נהיית רגילה ללא כוחות קסם.
* **גול ההפוך** (ליר עיסא; עונה 5) – הגרסה ההפוכה של גול, ובניגוד לו גאון. פותח שער לעולם המקביל בעזרת תמונה של דלת.
* **ספ ההפוך** (יובל סגל; עונה 5) – הגרסה ההפוכה של ספ, ובניגוד אליו קשוח ואמיץ.
* **פרנקו ההפוך** (יואב דונט; עונה 5) – הגרסה ההפוכה של פרנקו, ובניגוד אליו רכרוכי ופחדן.
* **הלנה ההפוכה** (מאי קורץ; עונה 5) – הגרסה ההפוכה של הלנה, ובניגוד אליה מגושמת. אוהבת ספורט.
* **הנשכחים** (עונה 5) – מילה, צ'אנג ורובי ההפוכים. העוזרים של השליטה. כל נשכח שוכח את זהותו.
* **גברת בלום ההפוכה** (לירית בלבן; עונה 5) – הגרסה ההפוכה של גברת בלום, אמה של הלנה. בניגוד לגברת בלום היא אישה טובת לב.

### דמויות נוספות
* **ארתור "ארטי" ג'רום** (אופיר לוי; עונה 4, מוזכר בעונות 1-3, 5) – הדוד של הילדים, אשר הוריש להם את הטבעות. בעונה הרביעית מסופר על ילדותו כשמצא יהלום שמגשים משאלות ביחד עם וינסנט.
* **ברברה פישר** (הילה הרוש; עונות 1-3, אורחת בעונה 5, מוזכרת בעונות 4-5) – ילדה מהכיתה של גול שאוהבת לסרוג. בעונה 1 היא וגול היו אויבים. בסוף עונה 2 הם הופכים לזוג לאחר שהיא המעריצה הסודית שלו. למרות זאת לפעמים נדמה שיש להם יחסי אהבה-שנאה כלפי השנייה. בעונה 5 טסה לאוסטרליה וחוזרת לאחר מכן לעזור במשפט להחזיר את 3 האחים.
* **קונפוציוס** (יובל כהן; עונות 1-2) – מכשף מפורסם וצאצא של המכשף הגדול מרלין. חבר – אויב ותיק של גברת בלום שמתעב אותה. בעונה הרביעית מסופר על ילדותו כשעזר לארתור ג'רום לבטל את כוחו של היהלום.
* **הקטור ג'רום** (אמנון וולף; עונה 2, מוזכר בעונה 3) – אחיו הקטן של ארתור ג'רום ואחיו הגדול של אביהם של הילדים. דודם של אל-אל, גול ורובי. ענד את טבעת השכחה למשך זמן רב כדי לכפר על שבצעירותו גנב לאחיו את הירושה.
* **ביאטריס הטובה** (דריה רוזן; עונה 3) – ביאטריס האמיתית שאומצה על ידי הפרופסור ושוכפלה בעזרת מכשיר של הפרופסור (כיוון שלא הסכימה לעזור לו בתוכניתו המרושעת).
* **אלכסנדר סמית** (רועי שגב; עונות 2-5) – אביו של ויש ואחיה הגדול של מילה. עזב אותה לבדה בבית היתומים כאשר היו ילדים והצטרף לכנופיית פשע צעירה. בעונה הרביעית מסופר שהוא פתח משרד חקירות. חוזר בעונה 5 לעזור במשפט להחזיר את 3 האחים.
* **טד ג'ונסון** (אדם קינן; עונות 1-3) – אויבם של ג'יין ושל רובי בבית הספר. שונא אותה, את רובי ואת ויש ולכן מכנה אותם יצורים.
* **ג'וני** (מתן טאו-איתן; עונות 1-3) – שפוט של טד ועושה כל מה שהוא אומר לו. בעונה 2 מפסיק את חברותו עם טד.
* **בילי** (בועז גולן; עונה 1) – ילד מכיתתו של רובי. מציע לרובי להצטרף אליו ולחבורתו בעבודה בפיזיקה.
* **רב-פקד טווין** (שלומי טפיארו; עונה 2) – שוטר לא מוצלח שמנסה ללא הצלחה לעזור למשפחת ג'רום להציל את ויש. נוהג לומר את המשפט "בדיוק מה שאני חשבתי".
* **מקסימיליאן דומינגו** (בר ברימר; עונה 3) – כוכב קולנוע שמצטרף לכיתה של אל-אל והלנה. משחק בסדרת הסרטים "האוצר האבוד". לומד על שפת גוף בשיעורים פרטיים אצל פרנקו.
* **מנהלת בית הספר** (עדי גילת; עונה 3) – מנהלת בית הספר. עזבה את תפקידה (באופן זמני) לאחר שפניה הפכו ירוקות בעלות נקודות שחורות, בעקבות המנה שהביאה לה גברת בלום, שהכילה חומר שקיבלה מקונפוציוס.
* **מארק** (דאלי שכנאי; עונה 3) – חבר של אל-אל. עובד בעיתון בית הספר.
* **מיילו** (מוזכר בעונה 4) – אצן והחבר החדש של ברברה. גול שונא אותו.
* **רמפל דמפל קריסטול גובו** (עידו קולטון; עונה 3) – רוח רפאים ששכנה בטירת ג'רום בתוך בקבוקון סגול. אוהב לעשות מתיחות, תעלולים ושיגועים. היה הליצן של הרוזן פרדיננד (פרופ' דה ויל) לפני שהפך לרוח. נוהג לומר "שיגוע משגע" כשהוא מבצע מתיחה או תעלול כלשהו.
* **אקרופוליס** (מוזכר בעונה 3) – דודו של כראמל. נפטר כאשר פרופסור דה ויל שאב את חייו במשאבת לפני 150 שנים.
* **אמיליה** (רינת מטטוב; עונה 4, אורחת בעונה 5) – עובדת בבית הקיץ סאנידייל. נעצרה על לא עוול בכפה באמצע העונה הרביעית, מחמת חשד שהיא ברטה (מאוחר יותר התגלה שהיא לא אשמה, וברונו ניסה להפליל אותה). חוזרת בעונה 5 לעזור במשפט להחזיר את 3 האחים.
* **מאדאם פוטור** (נינט טייב; עונה 4) – מגדת העתידות שנמצאת בשוק סאנידייל אליה מילה מגיעה.
* **אוליבר סמית-גרהם** (ליב ריטבלט; עונות 4-5) – בנם של מילה וספ שנולד בתחילת העונה הרביעית.
* **אדוארד** (רן גואטה; עונה 4) – מוכר תבלינים בשוק של סאנידייל, אדם נחמד מאוד.
* **הרקולס** (אדי אלתרמן; עונה 5) – עובד בקרקס של לורנצו כהאדם הכי חזק בעולם עבודתו היא להפגין את כוחו. אדם נחמד מאוד. נותן לגברת בלום ולכראמל אוכל. עבד ככורה פחם לפני הקרקס.
* **דייזי וג'וזפין** (נועה והילה קויירו; עונה 5) – עובדות בקרקס של לורנצו בתור קוראות מחשבות. נוצרו על ידי ניסוי של מדענים יפניים.
* **סנדרה** (אילונה דודזין; עונה 5) – נערת הגומי בקרקס של לורנצו כאישה שיכולה לקפל את גופה בצורות מיוחדות. לפני עבודתה בקרקס עבדה כמקרצפת סירות.
* **צ'ארלי** (עודד פז; עונה 5) – הומלס שטוען שמצא את כראמל, אך בעצם מכיר חתולה מדברת בשם דולי.
* **דולי** (דיבוב: כרמל בין; עונה 5) – החתולה המדברת שצ'רלי טוען שהיא כראמל (החתול המדבר של רובי\ויש\גברת בלום, תלוי באיזה חלק של הסדרה). הכירה את כראמל במסדר ציפורן הזהב. קריינית עד פרק 11 בעונה 5 במקום כראמל.
* **השופטת רספיגי** (עידית טפרסון; עונה 5) – שופטת בית המשפט. קוראת לסדר את מילה על כך שאין ראייה שמראה שאימצה את 3 האחים לבית ג'רום.
* **אגתה** (ירדן לויתן; עונה 5) – מבקרת בטירת ג'רום מטעם בית המשפט ובודקת אם מילה כשירה להיות אמא. לאחר הביקור הטוב בו התרשמה ממילה כאמא, נחטפת על ידי אודיל וסיסיליה בדרישה שתזייף את המסמכים ותכתוב שמילה אינה כשירה להיות אמא.
* **נורמן קנטיני** (יהלי שגב; עונה 5) – כתב מצליח שאל-אל מקנא בו, ומנסה לחקות אותו. באמצע העונה נהפך לנשכח על ידי השליטה וחוזר להיות אדם רגיל לאחר השמדת הספרים.
* **פרסי** (פטר קנולר; עונה 5) – הבריון של המוסד לנערים אליו מגיעים 3 האחים לבית ג'רום. נוהג לכנות את רובי "שמנת".
* **נייג'ל** (אביב בן שמואל; עונה 5) – ילד מהמוסד לנערים. משחק את עצמו חבר של רובי, כשבמקביל מספר לסיסיליה על כל התוכנית שלו.

## חפצים
* **החתולים** – כראמל ודולי, חתולים קסומים שיודעים לדבר ולמדו במסדר ציפורן הזהב, לכל חתול יש את הבעלים שהכי טוב לו והחתול יהיה הכי חזק איתו, שאצל כראמל זה רובי, אך לצידו יש את הבעלים הכי רע לו, שבצידו החתול יהיה הכי חלש, שאצל כראמל, זו גברת בלום. ב**מגילת ההוראות** כתובות היכולות שיש לכראמל.
* **הטבעת האדומה** – טבעתו של אל-אל ג'רום, מציגה את קבלת טירת ג'רום, וכל הרכוש שבתוכה. לפני אל-אל היא הייתה הטבעת של ארתור ג'רום.
* **הטבעת הירוקה** – טבעתו של גול גרום).
* **הטבעת הכחולה** – טבעתו של רובי ג'רום, מציגה את קבלת כראמל – החתול המדבר. לפני רובי היא הייתה הטבעת של אבא שלו ושל ארתור ג'רום (לפני שרובי ירש את כראמל, אבא של אל-אל, גול ורובי מת).
* **הטבעת הצהובה** – נקראת גם טבעת השכחה, האדם העונד את הטבעת נשכח מיד על ידי כולם, ואפילו נמחק מתמונות ומציורים. הקטור ענד אותה לאחר שגנב מאחיו את ירושתם כאות בושה ורצון להיעלם. בסוף העונה השנייה רובי לוקח ממנו את הטבעת כדי שהוא (הקטור) לא ישכח. לאחר מכן עונד אותה לגברת בלום כדי שלא תיכנס לכלא, אך הטבעת נלקחת מידיה בעונה השלישית של הסדרה.
* **שיקוי שינוי צורה** – שיקוי שגברת בלום וסיסיליה טולין קנו מקונפוציוס. מי ששותה ממנו הופך לאדם אחר. ניתן לדעת שההשפעה של השיקוי נגמרת כאשר מתחיל גירוד בלתי נשלט באף. מי ששותה ממנו הופך תמיד לאותו איש.
* **הגלובוס** – גלובוס מיוחד שהיה שייך לאחד הבעלים של כראמל, אם נוגעים במדינה הופכים לבעלי המבטא שלה ולבעלי הבגדים שלה.
* **מגילת ההוראות** – מגילה המדברת על הטבעות בעונה הראשונה, גברת בלום גנבה אותה. בתוך המגילה חבויה מגילה נוספת בשם רום לא רצה שאנשים ידו עליה אז הוא ביקש מקונפוציוס להעלים אותה.
* **המעלימטור** – המצאה של פרופסור דה ויל/הרוזן פרדיננד. יכולה להעלים דברים ואנשים.
***המשאבת** – המצאה של פרופסור דה ויל/הרוזן פרדיננד. יכולה לשאוב חיים.
***השיבולטור** – המצאה של פרופסור דה ויל/הרוזן פרדיננד. יכולה ליצור העתק מדויק במראה, שיבוט, של דברים ואנשים, ומכאן שמה.
***טיפות האמת** – המצאה של פרופסור דה ויל/הרוזן פרדיננד. מי שטועם אותן חייב להגיד רק את האמת.
***טיפות הזיכרון** – המצאה של פרופסור דה ויל/הרוזן פרדיננד. מי שטועם אותן שוכח הכול.
***תרסיס חשמול** – שיקוי תרסיס שיכול להגן על כראמל ולחשמל אנשים שנוגעים בו.
***הבקבוקון הסגול** – בקבוקון סגול שבו נמצא גובו. ג'יין פתחה את הבקבוקון בפרק 1 של עונה 3, בפרק 4 של אותה עונה רובי וכראמל גילו את גובו בבקבוקון הסגול, בפרק 8 של עונה 3 גברת בלום מחזירה את גובו לבקבוקון הסגול, בפרק 18 של אותה עונה ספ ומילה מחזירים את גובו החוצה.
***היהלום** – יהלום שוינסנט וארטי מצאו, יכול להגשים 3 משאלות לכל אדם הנוגע בו. טמונה בו סכנה גדולה. הדרך היחידה לבטל את כוחו היא להגיד: "הלוואי שתחדל לנצח". הבעיה היא שמאוד קשה לבקש את המשאלה כאשר מסתכלים ביהלום. בסוף עונה 4 ויגו מבקש שהכוח שלו יעבור אליו, מה שאפשר לאחים ג'רום לבטל את כוחו.
***ספר הקסמים** – הספר שנותן פליקס לג'יין, וגם אותו אחד שוויגו מבקש מגברת בלום להיכנס לטירה ולהביא לו אותו. ארטי ביקש אותו בעזרת היהלום. ארטי קרע דף מהספר שמסביר על ההוראות לזימון היהלום והחביא אותו ביומנו. בעונה 5 מתברר שאם מצמידים אותו עם הספר של העולם ההפוך ואומרים לחש כלשהו, אפשר להגדיל את כוחו או להעלים את כוחו.
***ספר "לגדול עם חיוך"** – הספר שמילה מושפעת ממנו שמסביר כיצד לגדל ילדים. נעזרת בו יותר מדי בגידול התינוק אוליבר.
***היומן** – יומנו של ארתור ג'רום. שבו הוא כתב על ליקוי החמה, הטקס, היהלום וספר הקסמים. בתוכו מסתתר דף מספר הקסמים עם ההוראות לזימון היהלום.
***התמונה** – תמונה של דלת שמקשרת בין העולם ההפוך לאמיתי.
***היומן של ארתור ג'רום**-היומן של ארתור ג'רום הוא יומן שבו ארתור ג'רום כתב על שהותו באגם הסגול, על הערכתו לגברת בלום ועל דברים נוספים.

## פרקים
### עונה 1

### עונה 3

### עונה 4

### עונה 5

## יצירות המשך

### סרט
זמן קצר לפני סיום העונה החמישית רשת כאן הכריזו כי רועי שגב, התסריטאי הראשי של הסדרה, בתהליך טרום הפקה ליצירת סרט קולנוע באורך מלא המוקד כוידאו על פי דרישה.

כמו כן, הסדרה כבר ביקרה את בתי הקולנוע ברחבי הארץ בהקרנות הסיום של פרקי סיום הסדרה כולה.

### סדרת ספין אוף
פרק סיום הסדרה, ״תמונה משפחתית״, הציג בסופו סיום פתוח. כאן חינוכית הכריזו מאוחר יותר כי סדרת ספין אוף התתמקד בצעירותה של גברת בלום בתהליכי הפקה מתקדמים וצפויה לצאת בזמן הקרוב, וסצנת הסיום תשמש כפתיחה לסדרת הספין אוף, אשר הוכרז כי קיבלה את השם ״בלום הקטנה״ .

## פרסים ומועמדויות

## קישורים חיצוניים

* אתר האינטרנט הרשמי של כראמל, באתר כאן חינוכית
* 
* 
### ביקורות
* 

## הערות שוליים

קטגוריה:זוכי תחרות פרסי הטלוויזיה לילדים ולנוער: תוכניות וסדרות
קטגוריה:חתולים בתרבות
קטגוריה:כאן חינוכית: תוכניות וסדרות
קטגוריה:סדרות טלוויזיה המבוססות על ספרים
קטגוריה:סדרות טלוויזיה ישראליות שעלו לשידור בשנת 2022
קטגוריה:סדרות נעורים ישראליות
קטגוריה:סדרות פנטזיה ישראליות
קטגוריה:תוכניות וסדרות טלוויזיה ישראליות בכיכובן של בובות